cyanic-selkie/wikianc huggingface dataset:
Monacos Grand Prix 2004
Monacos Grand Prix 2004 var et Formel 1-løp arrangert 21. – 23. mai 2004 på Circuit de Monaco I Monaco. Det var det sjette løpet i Formel 1-sesongen 2004.
Anton Geesink
Anton Geesink (født 6. april 1934, død 27. august 2010) var en nederlandsk judoka. Han representerte landet sitt i Sommer-OL 1964, der han vant gull.
Mark Huizinga
Mark Huizinga (født 10. september 1973) er en nederlandsk tidligere judoka. Han representerte landet sitt under fire OL, der han blant annet var flaggbærer for sin nasjon under åpningsseremonien. Han tok totalt 1 gull og 2 bronse.
Kjølbåt
Kjølbåt eller kjølskip er en eldre betegnelse for skip som har en tydelig kjøl. En kjøl på et skip refererer til den delen av skroget som ligger midt under skipet i fartsretningen, og som stikker dypest. Dette skiller seg fra skip som er betegnet som «flatbunnete» og som dermed mangler en tydelig kjøl. En annen måte så si det på er at skipets tverrsnittsform midtskips ikke er hovedsakelig flat.
Flatbunnete skip har den fordelen at de har mindre dypgang enn skip med kjøl, til tross for at de har samme deplasement, dermed vil det være lettere for de å ferdes der det er grunnt vann, slik som gjerne er tilfelle i elver eller kanaler i innlandet slik som f.eks Glomma eller Vorma. Noen skipstyper slik som «kogger» ble bygget flatbunnet slik at de kunne tåle å settes på grunn ved lavvann i områder hvor det var langgrunnt. Koggene var også populære på grunn av sin relativt store lastekapasitet.
Begrepet blir ofte blandet sammen med «kjøleskip» dvs. stykkgodsskip som har kjøleanlegg, slik at det ofte er nødvendig å sjekke hvilken kontekst skipet omtales i for å få på det rene hvilket av de to begrepene som menes. Det er allikevel sjelden begrepet benyttes om skip av nyere dato, og når det gjøres er det som oftest brukt om mindre eller mellomstore seilbåter eller lystbåter som er bygget for å kunne takle å ferdes til havs.
Hjalte Skovgaard
Hjalte Skovgaard (født 25. oktober 1899, død 24. april 1967) var en dansk billedhugger og maler. Han var sønn av Niels Skovgaard.
Allerede som barn fikk Skovgaard undervisning i billedskjæring, dette foregikk på Lillehammer i 1911.
Han fikk undervisning av sin far og arkitekt Carl Lundquist før han begynte på Kunstakademiet. Han var elev av Einar Utzon-Frank i perioden 1923–1932.
Da han var ung hjalp han faren i hans prosjekter med freskoutsmykking og billedhuggerarbeider. Skovgaard utviklet seg til en selvstendig kunstner og arbeidet innen mange forskjellige kunstformer, blant annet skulptur og kirkeutsmykking.
Han ble tildelt Eckersbergmedaljen i 1954.
Tollboden (Lillesand)
Tollboden er et kulturminne i Lillesand. I 1730-årene ble Tollboden i Lillesand bygget som sjøbu og kornlager for eiendommen tvers over veien, Strandgada 8. Tollboden er en av de eldste bygningene i Lillesand by, og er et godt eksempel på lokal byggeskikk på 1700-tallet.
Det ble opprettet eget tollsted for Lillesand i 1834. Tollvesenet leide opprinnelig denne bygningen som tollbod, senere kjøpte de den. Tollstedet ble nedlagt i 1992 og ble kjøpt av kommunen året etter.
Tollboden er fredet.
The Tongues of Men
The Tongues of Men er en amerikansk stumfilm fra 1916, regissert av Frank Lloyd.
Handling
Pastor Dr. Penfield Sturgis fra det fasjonable St. Martins-in-the-Lane, befinner seg ansikt-til-ansikt med Jane Bartlett - en opera-primadonna hvis opera Sturgis har fordømt på grunn av dens lave moral. Men når det kommer beskjed om at oppvisningen hennes har blitt stengt av myndighetene, på grunn av Sturgis sin fordømmende preken, begynner Sturgis snart å angre.
Sturgis bestemmer seg for å be om unnskyldning i et åpent brev til avisene. Men han har også begynt å utvikle romantiske følelser for denne Bartlett, og ønsker etter hvert å gifte seg med henne.
Beskyttet modus
Beskyttet modus er en av modusene en prosessor basert på IA-32-arkitekturen eller x86-64-arkitekturen kan operere i. I motsetning til den eldre reelle modusen arvet fra de første x86-prosessorene, tilbyr beskyttet modus støtte for multitasking med mekanismer som beskytter programmene mot hverandre, virtuelt minne, sideveksling og en andre mekanismer som bidrar til et mer sikkert system.
Selv om beskyttet modus på mange måter er hovedmodusen til IA32-prosessorer, starter de fortsatt opp i reell modus ettersom de fortsatt prøver å være kompatible med Intel 8086. Operativsystemer som kan utnytte beskyttet modus må selv konfigurere prosessoren for dette og bytte fra reell modus til beskyttet modus.
I x86-64-arkitekturen har lang modus overtatt for beskyttet modus som prosessorens hovedmodus. Lang modus har arvet noen av konseptene fra beskyttet modus.
Historikk
Intel 8086-prosessoren fra 1978 var den første i det som skulle vise seg å bli en veldig suksessrik serie med prosessorer basert på samme arkitektur. Det var en 16 bit-prosessor med en adressebuss på 20 biter, noe som betyr at den kunne adressere opp til 1 megabyte med minne. Dette var på den tiden ansett for å være mye.
Med sin 80286-prosessor introduserte Intel i 1982 en rekke forbedringer i sin x86-arkitektur. Prosessoren var fortsatt 16-biters, men fikk en adressebuss som gjorde det mulig å adressere opp til 16 megabyte med minne. For å få til dette introduserte de beskyttet modus. Denne utgaven manglet mange av de egenskapene beskyttet modus fikk i senere prosessorer og ble lite benyttet grunnet kompatibilitetsproblemer.
Først når Intel 80386, den første 32-biters prosessoren i x86-familien, kom i 1985, ble beskyttet modus fullutviklet. Bortsett fra noen utvidelser som gir er større fysisk adresserom, har beskyttet modus vært det samme siden da, selv om hver nye generasjon av x86-prosessorer har fått nye egenskaper ellers.
Alajos Keserű
Alajos Keserű (født 8. mars 1905 i Budapest, død 3. mai 1965 i Budapest) var en ungarsk vannpolospiller som deltok i flere olympiske leker, 1924 i Paris, 1928 i Amsterdam og 1932 i Los Angeles. Keserű ble olympisk mester i vannpolo under OL 1932 i Los Angeles. Han var med på det ungarske laget som vant vannpoloturneringen. Det var fem nasjoner som stilte lag, men det brasilianske laget ble diskvalifisert. Ungarn vant alle sine tre kamper, 6-2 over Tyskland, 7-0 over USA og hele 17-0 mot Japan. De andre spillerne på det ungarske laget var György Bródy, Sándor Ivády, Márton Homonnay, Olivér Halassy, József Vértesy, János Németh, István Barta, Miklós Sárkány, Ferenc Keserű. Keserű spilte en kamp for Ungarn.
BM Aragón
CAI Balonmano Aragón er en håndballklubb i Zaragoza i Spania. Klubben ble stiftet i 2003. Klubben spiller i den spanske toppdivisjonen Liga ASOBAL. Klubben kom til finalen i EHF-cupen i sesongen 2006/2007. Den norske landslagsspilleren Stian Vatne spilte for klubben fra 2006 til 2009.
Alajos Keserű
Fire år tidligere, under OL 1928 i Amsterdam spilte han på ungarske laget som kom på andreplass i vannpolo bak Tyskland. Keserű spilte alle fire kampene og scoret ti mål og ble dermed turneringens toppscorer..
Beskyttet modus
Privilegienivåer
Beskyttet modus har fire privilegienivåer, såkalte ringer. De er nummerert 0 til 3, hvor 0 er den mest privilegerte. Operativsystemet kjører i ring 0, mens brukerprogrammene kjører i ring 3. I ring 0 har man tilgang til alt, inkludert spesielle instruksjoner for å styre prosessoren. Ring 3 har kun tilgang til det mer privilegerte ringer har gitt tilgang til.
Et sett med regler styrer hvordan ringene forholder seg til hverandre og er blant mekanismene som sørger for at ulike programmer og systemkomponenter ikke roter til hverandres data. Alle ringene har en egen stakk, noe som bidrar til at mindre privilegert kode ikke kan rote til stakken for de mer privilegerte.
Skattkisten
Skattkisten er et musikkalbum med Ray Adams og Anna-Lena Löfgren, utgitt i 1985.
Beskyttet modus
Privilegienivåer
I sidevekslingsmekanismen skilles det bare mellom ring 0, 1 og 2 på den ene siden, og ring 3 på den andre.
Minneadressering
I beskyttet modus skilles det mellom tre typer minneadresser: logiske, lineære og fysiske. Skillet mellom disse er henholdsvis segmentering og sideveksling.
Erik Egeland
Erik Egeland (født 21. juli 1921 i Aker, død 19. mars 1996 i Bærum) var en norsk journalist, forfatter, avistegner og billedkunstner.
Beskyttet modus
Logisk minneadresse og segmentering
Logiske minneadresser er den adressetypen de fleste instruksjoner opererer med og som vanlige programmer forholder seg til. En logisk minneadresse består av to deler, et segment på 16 bit og et offset på 32 bit. Disse har noenlunde samme mening som minneadressene i reell modus og benytter de samme registrene, men segmentene har fått noen nye egenskaper og er mer fleksible. Mens det i reell modus finnes et fast antall segmenter (65536) med fast lengde og som starter på hver 16. byte, så er det opp til operativsystemet å definere segmentene slik det vil ha dem. Segmentene kan starte hvor som helst i minnet og ha en hvilken som helst lengde. Det skilles det mellom kode- og datasegmenter. I tillegg angis det hvilken ring som har tilgang til segmentet. Det må eksistere minst to segmenter, et kodesegment og et datasegment, begge for ring 0.
Max Narvaez
Max Narvaez (født 15. juni 1957) er en paraguayansk tidligere judoka. Han representerte landet sitt under Sommer-OL 1984, der han blant annet var flaggbærer for sin nasjon under åpningsseremonien.
Erik Egeland
Egeland vokste opp på Bekkelaget og Frogner. Han ble uteksaminert fra Oslo handelsgymnasium i 1941 og studerte deretter hos maleren Carl von Hanno (1901–1953) ved Statens Håndverks- og Kunstindustriskole. Våren 1945 tok han examen artium ved Haagaas Artiumskursus.
Thorvald Hansens hus
Thorvald Hansens hus er et kulturminne i Lillesand. Med utsikt rett ut til Saltholmen fyr ligger Strandgada 17 i Lillesand. Det ble bygget av kjøpmann Bendix N. Rosenkilde i 1816, som det eneste i Lillesand fra den tiden med mansardtak. Opprinnelig hadde det engelske skyvevinduer, men nå har det krysspostvinduer.
Tollvesenet overtok huset i 1838 som bolig for overtollbetjenten.
I 1875 ble det kjøpt av kjøpmann Johannes Damsgaard. Senere tilhørte huset skipsreder J. A. Henschien. I perioden 1924-31 holdt «Grand Hotel» til i huset.
Strandgada 17 er fredet.
Erik Egeland
Han startet så i Morgenbladet, der han først var nattassistent. Etter et opphold ved Fresno College i USA ble han i 1948 medarbeider ved Morgenbladets kontor i London. I 1950-årene forlot han Morgenbladet igjen for å studere ved malerskolen Académie Julian i Paris. Da han kom tilbake til Norge ble han redaksjonssekretær i Billedbladet NÅ, før han vendte tilbake til Morgenbladet. Der han skrev han en rekke artikler med forslag til løsninger, blant annet om Kon-Tiki som etterhvert fikk eget museum, og sammen med kurator Reidar Revold (1918–1973) bidro han til etableringen av Riksgalleriet. Fra 1955 til 1958 var han formann for Oslo kunstforening.
Fra 1960 var han kulturredaktør i Morgenbladet. Han var formann i Oslo Riksmålsforening 1965–1967. Fra 1970 var han journalist og kunstkritiker i Aftenposten. Han utgav biografier om Kai Fjell og Jakob Weidemann i 1977 og 1978. Han var medlem av Det Norske Akademi for Språk og Litteratur og fra 1980 involvert i barnekunst som stifter og styreleder i Stiftelsen Barnas Historie, Kunst og Kultur.
Han var sønn av direktør John Oscar Egeland (1891–1985) og Eva Barthea Puntervold Winther (1896–1969), gift med Gunn Bergve og far til journalisten John Olav Egeland (født 1951) og filmklipper Einar Egeland (født 1956).
Beskyttet modus
Logisk minneadresse og segmentering
Mens segmentene i reell modus bare var en del av minneadressen, er de i beskyttet modus en av de konseptene som gjør modusen beskyttet. Prosesser i de høyere ringene kan ikke lese fra eller skrive til segmenter med lavere ringnummer, ei heller har de tilgang til minneområder utenfor de segmentene operativsystemet har definert for prosessen. Ved å holde kode- og datasegmentene adskilt i minnet unngår man også krasj som oppstår når programmet ved en feil overskriver sin egen maskinkode med data. Datasegmenter kan også være skrivebeskyttet og kodesegmenter kan beskyttes mot lesing.
Offsetet er som i reell modus relativ til starten av segmentet. Dersom segmentet på en eller annen måte er gitt, så angir man bare offsetet som minneadresse. Når man legger sammen offsetet og startadressen for segmentet får man en 32-biters lineær adresse.
Det er vanlig at operativsystemer setter starten på segmentene til 0 og lengden til maksimalt. Dette gjør at offset blir lik den lineære adressen og at programmene slipper å tenke på segmenter.
Lineær adresse og paging
Dersom sideveksling (paging) ikke er aktivert av operativsystemet, vil den lineære adressen tilsvare den 32-biters fysiske adressen. Aktiveres derimot sideveksling, må den gjennom en omfattende oversettelsesprosess som gir mange muligheter, inkludert virtuelt minne. Denne oversettelsen kan gjøre at flere lineære adresser tilsvarer den samme fysiske adressen, eller at en lineær adresse ikke tilsvarer noen fysisk adresse i det hele tatt. Å forsøke å lese fra eller skrive til en lineær adresse som ikke tilsvarer en fysisk adresse vil gjøre at et unntak, en såkalt sidefeil (page fault), oppstår.
Sideveksling deler minnet inn i sider (pages) på 4 kB, 2 MB eller 4 MB. Det er mulig å adressere sider på 4 kB og 4 MB, eller 4 kB og 2 MB, samtidig. Alle sider starter på en fysisk adresse som er et helt antall ganger sidens størrelse. Etterhvert har det oppstått tre algoritmer for sideveksling som kan velges ved å sette tilhørende kontrollflagg.
En IA32-prosessor inneholder et sidekatalogbaseregister (page directory base register) som inneholder den fysiske adressen til en tabell med 1024 elementer. De 10 første (mest signifikante) bitene i den 32 biter lange lineære adressen brukes til å indeksere ett av disse elementene.
Juri Ide
Juri Ide (født 9. juni 1983) er en japansk triatlet. Hun representerte landet sitt under Sommer-OL 2012 i London, der hun kom på 34.-plass.
Beskyttet modus
Lineær adresse og paging
Dersom elementet angir en sidestørrelse på 4 kB, så angir det også en 20-biters fysisk adresse til en sidetabell (page table). Sidetabellen i seg selv utgjør en side på 4 kB, derfor er de nederste 12 bitene i den fysiske adressen alltid null og trenger ikke lagres. Sidetabellen inneholder også 1024 elementer og de neste 10 bitene i den lineære adressen brukes til å plukke ut én. Fra det elementet hentes det ut en ny 20-biters fysisk adresse til en side. Disse 20 bitene settes så foran de siste 12 bitene fra den lineære adressen for å få en fysiske adresse på 32 biter.
Hvis sidekatalogelementet derimot angir en sidestørrelse på 4 MB, så hentes bare 10 biter ut av elementet. Disse kombineres med de siste 22 bitene fra den lineære adressen for å danne den fysiske adressen.
Felter i elementene i sidekatalogen og sidetabellen angir blant annet om sidene de peker til kan skrives til, om bare operativsystemet har tilgang til de eller om sidene er tilgjengelig i minnet. De to første egenskapene gir beskyttelse som delvis overlapper det segmentering gir, mens sistnevnte er grunnlaget for virtuelt minne.
PAE
Når sideveksling med PAE var aktivert, benyttes de to første bitene i den lineære adressen til å hente adressen til én av sidekatalogene fra en tabell med pekere til sidekataloger. Deretter benyttes de neste 9 bitene i den lineære adressen til å hente ut et element fra sidekatalogen. Hvis elementet angir 4 kB sider, så inneholder det også en peker til en sidetabell. De neste 9 bitene i den lineære adressen indekserer et element i sidetabellen. Til slutt kombineres 24 biter fra dette sidetabellelementet med de siste 12 bitene i den lineære adressen for å få en fysisk adresse på 36 biter.
Når sidekatalogelementet angir 2 MB-sider, angir det også 15 biter som kombineres med de siste 21 bitene i den lineære adressen for å danne den fysiske adressen.
Ettersom de lineære adressene fortsatt er 32 biter brede, så kan ikke en prosess ha tilgang til med enn 4 GB minne til enhver tid, men ved å endre på sidetabellene kan den få tilgang til forskjellige deler av opptil 64 GB alt ettersom. Forskjellige prosesser med egne sidetabeller vil også kunne spre seg utover det mye større fysiske adresserommet, selv om hver enkel prosess fortsatt har et lineært adresserom på 4 GB.
PSE
Senere ble det introdusert enda en måte å omforme lineære adresser til 36-biters fysiske adresser. Denne metoden benytter bare sider på 4 MB. Som vanlig benyttes de første 10 bitene i den lineære adressen til å hente ut et element fra sidekatalogen. 14 biter fra dette elementet kombineres med de gjenværende 22 bitene i den lineære adressen for å danne den fysiske adressen. Denne metoden kalles page size extension.
Fysiske adresser
De fysiske adressene tilsvarer de adressene som sendes på adressebussen og som alle andre enheter i datamaskinen forholder seg til. Grunnet de to oversettelsene de logiske adressene har vært igjennom, kan etterfølgende logiske adresser ende opp som vidt forskjellige fysiske adresser.
Selv om programmer vanligvis forholder seg til logiske adresser, er det enkelte ting som angis med fysiske adresser. Selv om minneadresser stort sett er adresser i RAM, så er det enkelte andre enheter som også har tatt plass i dette adresserommet. Både BIOS og grafikkort er såkalt minnemappede enheter som gjør sine dataområder tilgjengelig for prosessoren som om det var RAM. For at operativsystemet skal kunne kommunisere med disse enhetene, er det viktig at det setter opp segmentene og sidetabellene slik at det finner igjen deres adresseområder i det logiske adresserommet. I tillegg er det selvfølgelig viktig at disse minneområdene ikke blir gitt til programmer som om de var vanlig RAM.
Avbruddshåndtering
Når en prosessor som kjører i beskyttet modus mottar et avbrudd, slår den opp i en tabell definert av operativsystemet som blant annet angir de ulike avbruddsrutinens adresser, i form av et segment og et offset. Segmentet rutinen ligger i angir hvilke ring den skal kjøres i. Prosessoren vil deretter avbryte det kjørende programmet dersom det kjørte i den samme ringen som skal håndtere avbruddet, eller en mer privilegert ring. Dersom prosessoren bytter til en mer privilegert ring, byttes også stakken ut. Når avbruddsrutinen er ferdig, går prosessoren tilbake til programmet som ble avbrutt. Ring og stakk endres tilbake om de ble endret før avbruddsrutinen.
Avbrudd kan genereres av prosessoren selv, av det kjørende programmet, eller av eksterne enheter. De som kommer fra prosessoren selv kalles unntak. Disse signaliserer at et problem har oppstått med utføringen av et program og gir operativsystemet en mulighet til å rydde opp. Dersom operativsystemet feiler mens det håndterer et unntak, vil den få et nytt unntak som (double fault). Feiler operativsystemet igjen, restartes prosessoren automatisk.
Programmer kan med vilje utløse både unntak og vanlige avbrudd gjennom spesielle instruksjoner. Tabellen som angir adressen til avbruddet setter også krav til hvilke ringer som kan kalle opp avbruddsrutinen på denne måten.
Den tredje typen unntak er de som sendes til prosessoren fra andre enheter i datamaskinen. De brukes ofte for å signalisere at nye data er klare på en inndataenhet eller at en utdataenhet er klar til å motta mer. Ettersom disse kan komme helt uavhengig av hva prosessoren holder på med, kan disse deaktiveres av privilegert kode slik at de ikke forstyrrer kjørende program i en kritisk fase. Det vil for eksempel skape problemer om prosessoren begynte å behandle et innkommende avbrudd før operativsystemet har gjort klar avbruddstabellen.
Multitasking
I beskyttet modus finnes det maskinvarestøtte for multitasking som er tett knyttet opp mot mekanismene brukt for segmentering. Hver prosess (eller tråd) får tildelt et lite segment som brukes til å lagre innholdet i de generelle registrene, segmentregistrene og et utvalg andre registre slik de var når prosessen sist kjørte. Når man utfører et lovlig kall til et slikt segment, vil prosessoren automatisk skrive ut registrenes nåværende verdi til segmentet til den kjørende prosessen og laste verdiene fra den nye prosessens segment tilbake inn i registrene. Den nye prosessen vil dermed fortsette der den slapp.
Det er fullt mulig å implementere multitasking uten å benytte denne innebygde mekanismen for å bytte mellom prosesser. Dette gir mer fleksibilitet. Et operativsystem må likevel fylle inn minst ett task-segment dersom det vil skje bytter mellom ringer, ettersom stakkene for de forskjellige ringene defineres der.
Virtuell 8086 modus
Virtuell 8086 modus er egentlig ingen modus på linje med reell eller beskyttet modus, men en mekanisme for å emulere 8086 prosessoren mens prosessoren kjører i beskyttet modus. Dette gjør det mulig å kjøre programmer skrevet for reell modus sammen med andre programmer i et multitasket, beskyttet miljø. Det er opp til operativsystemet å ta seg av problemet med at 8086-programmer ikke er vant til multitasking og tror det har eksklusiv tilgang til hele systemet.
Trans
Trans- er et latinsk prefiks som betyr «tvers», «utover» eller «på den andre siden av».
Brukt alene, kan trans referere til:
Kongedømmet Galicia
Santiago de Compostela ble hovedstad i Galicia på 1000-tallet da Portugals uavhengighet (1128) bestemte dens sørlige grense. Da den kastiljansk konge Ferdinand III av Castilla også overtok kongedømmet León i 1230, ble også Galicia brakt inn under autoriteten til Castillas krone. Kongedømmet Galicia ble en administrativ enhet innefor en større rike.
Galicia motsatte seg sentralisert kontroll og støttet en rekke av alternative kongsemner, blant annet Johan av León, Galicia og Sevilla (1296), Ferdinand I av Portugal (1369), og engelske John av Gaunt (1386), og ble ikke brakt bestemt til underkastelse før de katolske monarker (Ferdinand II og Isabella I) innsatte Santa Hermandad (en politistyrke) i Galicia. Kongedømmet Galicia var deretter administrert av Castillas krone (1490–1715) og deretter av Spanias krone (1715–1833) av en Audiencia Real ledet av en guvernør som også hadde posisjonen som capitán general, hærens øverstkommanderende. Rådet med innvalgte representanter i kongedømmet var deretter Junta eller Cortes som kortvarig erklærte seg selv som en suveren stat da Galicia alene forble fri for Napoléons okkupasjon (1808–1809). Kongedømmet og dets Junta ble oppløst av Maria Christina av Bourbon-De to Sicilier, regent av Spania, i 1834.
SDC San Antonio
Sociedad Deportiva Cultural San Antonio var en håndballklubb i Pamplona i Spania. Klubben, som ble stiftet i 1955, spilte i den spanske toppdivisjonen Liga ASOBAL. Klubben vant cupvinnercupen i håndball i sesongene 1999/2000 og 2003/2004. Den norske landslagsspilleren Kristian Kjelling spilte for klubben fra 2006 til 2009. Klubben gikk konkurs i 2013.
Henschiengården
Henschiengården er et fredet kulturminne i Lillesand, og er i dag i bruk som Lillesand rådhus.
Historikk
Det første huset vi vet om som sto der Lillesand rådhus står i dag, ble bygget i 1734 av danske Christen Kjøbmand. Kort tid etter flyttet han fra byen, og huset ble overtatt av justisråd og krigskommissær Falck. Falcks nevø, som het Jens, bodde en periode i huset, og fikk barn med en tjenestepike. Barnet var den senere bondeopprøreren Kristian Lofthus.
I 1816 ble huset påbygd; da var eiendommen i Niels Justnæs' eie. På en tegning fra 1824 har huset en gavl midt på fasaden. Gavlen ble senere fjernet, og huset ble ombygget i tråd med sen-empirens stilidealer.
Rundt 1850 overtok lensmann Henschien huset, og det ble i den familiens eie fram til Lillesand kommune kjøpte det til rådhus i 1948.
Bygget ble herjet av brann natt til lørdag 14. august 1976. Etter brannen ble bygningen restaurert, og fikk i 1984 «Europa nostra»-prisen for resultatet.
I 2013 besluttet kommuneadministrasjonen å skifte ut alle de 26 vinduene på byggets sjøside, fordi de var trekkfulle i vinterhalvåret. Alle disse vinduene var nye etter brannen i 1976.
Kilder
Stoveland, Elin og Bergliot Øye Johansen (1994): "Byvandring i Lillesand", utgitt av Lillesand kommune.
The Torch Bearer
The Torch Bearer er en amerikansk stumfilm fra 1916, regissert av Jack Prescott og William Russell.
Handling
Millionær John Huntley-Knox, eieren av Boston Star, forsøker å bekjempe politisk korrupsjon ved hjelp av William Wendell. En dag får John beskjed om at han skal få besøk av Janet Dare, datteren til en mann som tidligere hadde reddet faren til John. Janet og John blir etter hvert forelsket.
Men en kveld, mens han ser gjennom noen papirer, oppdager John at Janet faktisk er den eneste arvingen til en større formue. John oppdager også en tilståelse, signert av en mann som begikk et drap som Johns far tidligere ble uskyldig anklaget for.
Japanopsimus
Japanopsimus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små (ca. 6 millimeter), avlange, matt brunlige til svarte trebukker. Antennene er minst så lange som kroppen. Pronotum er ovalt, med én eller to små pigger på sidekanten. Dekkvingene er parallellsidige.
Utbredelse
Slekten er utbredt i Øst-Asia (Japan, Taiwan, Laos). Fra Europa kjennes det én fossil art.
Foxesjøen
Foxesjøen (Foxe Basin) er et grunt havbasseng nord for Hudsonbukta i Nunavut, Canada mellom Baffinøya og Melvillehalvøya. Den er for det meste av året blokkert av is.
Det næringsrike kalde vannet er kjent for å være spesielt gunstig for phytoplankton og de mange øyer er viktige hekkeplasser for sjøfugl, inklusive Sabinemåke og mange typer av Grønlandshval som migrerer til den nordlige del av bassenget hver sommer.
Bassenget har fått navn etter den engelske oppdageren, Luke Foxe som kom dit i 1631.
Vannveier
Foxe Basin er en bred, vesentlig grunn fordypning, vanligvis mindre enn dyp, mot sør er det dybder opp til 400 meter. Tidevannet avtar fra 5 meter i sydøst til mindre enn 1 meter i nordvest. Mesteparten av året domineres landet i nord av landfast is, mens pakkisen er mer fremtredende mot syd. Foxe Basin er sjelden isfri før september, men åpen pakkis er vanlig gjennom sommeren. Sterk vind holder pakkisen i bevegelse og bidrar til de mange åpne råker som finnes i hele regionen. Høyt innhold av sedimenter i vannet fører til at isen i Foxe Basin er mørk og lett kjennelig fra annen is det canadiske arktiske område.
Kysten
Terrenget er steinet og utilgjengelig i den sydlige halvdel av regionen og geneirelt flatt i de nordlige områder. Høye klipper finnes over den sydlige del av regionen hvor de fleste sjøfugl hekker. Mudderflater og tidevannsflater opp til 6,5 km brede finnes i den enorme lavlandsseksjonen i det østlige Foxe Basin, så vel som i viker i Southampton Island.
Acicnemis
Acicnemis er en slekt av snutebiller.
Foxesjøen
Fauna
Foxe Basin er et lite kjent område i den canadiske arktiske region, selv om den har et rikt biologisk mangfold. Det er utallige mengder med grønlandshval i den nordlige del av området, og store mengder av storkobbe og den største bestand av hvalross i Canada (over 6 000 individer). Ringsel og isbjørn er vanlig i Southampton Island, som har en av de største bestandene av isbjørn i Canada.
Acicnemis
Utseende
Små til middelsstore snutebiller, kraftig bygde. Kroppen er avlang, som oftest med mørk grunnfarge og mønster av lyse skjell som ofte danner uregelmessige tverrbånd. Kroppen har noen kraftige, oppstående, korte børster. Hodet er ganske stort med en lang, slank snute som ofte er noe utvidet i den ytre halvdelen. Antennene sitter vanligvis festet nær spissen av snuten og er ganske lange og kraftige, kenbøyde med en markert kølle ytterst. Brystskjoldet (pronotum) er litt bredere enn langt, med rundede sider, mer eller mindre kraftig punktert. Dekkvingene er vanligvis mer eller mindre ovale på form, med eller uten tydelige punktrekker. Beina er lange og kraftige, leggene ender i en kraftig, innoverrettet torn som gjør at billene kan klamre seg fast til det de sitter på slik at de kan være ganske vanskelige å få løs.
Foxesjøen
Status
Regionen er ennå ikke representert i Candas nasjonale marine konserveringssystem. Det er ennå ikke gjennomført noen studier for å identifisere dette.
Acicnemis
Levevis
De fleste artene er knyttet til bartrær, særlig finner man mange arter på furu. Larvene utvikler seg i død ved, eller under barken på svekkede, men ennå levende trær. Larveutviklingen kan være flerårig, og de voksne billene kan også leve i flere år. De voksne billene gnager på barken på unge greiner og på nye skudd, og kan gjøre stor skade i plantefelt.
Utbredelse
Slekten er utbredt i Øst-Asia og Oseania.
Jurij Pojarkov
Jurij Mikhajlovitsj Pojarkov (russisk: Юрий Михайлович Поярков; født 10. februar 1937 i Kharkov i nåværende Ukraina, død 10. februar 2017 i Kharkov) var en sovjetisk volleyballspiller som deltok i de olympiske leker 1964 i Tokyo, 1968 i Mexico by og 1972 i München.
Pojarkov ble olympisk mester i volleyball under Sommer-OL 1964 i Tokyo. Han var med på det sovjetiske laget som vant volleyballturneringen for menn foran Tsjekkoslovakia og Japan. Det ble spilt en enkeltserie med ti lag. Sovjetunionen vant ni og tapte en kamp. Pojarkov spilte åtte kamper i OL-turneringen.
Hyphoryctes
Hyphoryctes er en slekt av biller som hører til familien skarabider (Scarabaeidae). Denne slekten blir regnet til underfamilien hornbiller (Dynastinae), og omfatter bare én kjent art.
Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten er utbredt i Australia (Queensland, Northern Territory og Western Australia).
Codename: Kids Next Door – Operation: V.I.D.E.O.G.A.M.E.
Codename: Kids Next Door – Operation: V.I.D.E.O.G.A.M.E. er et eventyr-plattformspill til GameCube og PlayStation 2. Det kom ut i 2005 og er basert på Kodenavn: Nabobarna.
Rafał Kubacki
Rafał Kubacki (født 23. mars 1967) er en polsk judoka.
Han representerte Polen under Sommer-OL 2000 i Sydney, der han ble utslått i første runde.
John Mackenzie
John Mackenzie (født 21. september 1876, død 9. desember 1949) var en britisk seiler som deltok under OL 1908 i London.
Mackenzie ble olympisk mester med den britiske båten Hera som vant 12-metersklassen i 1908. Det var kun to båter i den største klassen, Hera og Mouchette, begge britiske. Hera vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.
Nuno Delgado
Nuno Delgado (født 27. august 1976) er en portugisisk tidligere judoka. Han representerte landet sitt under Sommer-OL 2000 i Sydney, der han tok bronse.
Conceição do Pará
Conceição do Pará er en kommune i delstaten Minas Gerais i sørøstregionen av Brasil.
Lucy Hall
Lucy Hall (født 21. februar 1992) er en britisk triatlet. Hun representerte landet sitt under Sommer-OL 2012 i London, der hun kom på 33.-plass.
Star Trek: Invasion
Star Trek: Invasion er et videospill til PlayStation fra 2000. Det er basert på Star Trek: The Next Generation.
Hefte (jus)
Hefte er en straffart opprinnelig tenkt som et slags «ærlig fengsel» (custodia honesta) som ikke skulle ha fengselsstraffens vanærende karakter, og ble brukt som frihetsstraff for lovbrudd begått «av hederlige motiver».
Norge
Hefte var en straffart i den norske Almindelig borgerlig Straffelov. For lovbrudd der fengselsstraff var nevnt som eneste frihetsstraff, kunne hefte tilsvarende idømmes dersom særlige omstendigheter gjorde det antagelig at handlingen ikke var «udsprunget af et fordærvet Sindelag».
To dagers hefte tilsvarte én dags fengsel.
Hefte kunne idømmes fra 14 dager inntil 20 år.
Straffarten gikk ut av bruk og ble ikke videreført i lov om straff.
Danmark
Hæftestraf var en mild type fengselsstraff som var tiltenkt «personer som står utenfor de egentlige forbryteres krets». Den ble innført med straffeloven av 15. april 1930 til erstatning for simpelt fængsel.
Hæftestraff ble avskaffet i 2001. I dag finnes kun bøte- og fengselsstraff.
Straffelovens § 44, som beskrev hæftestraff, hadde følgende ordlyd:
Bridgwater
Bridgwater (ikke Bridgewater) er en markedsby og verdslig sogn i det engelske grevskap Somerset, ved elven Parret, som 15 kilometer nedenfor tømmer seg i Bristolkanalen. Byen er adminstrasjonssenter for distriktet Sedgemoor og er også et industrielt senter. Bridgwater er lokalisert ved de betydelige kommunikasjonsruter gjennom Sørvest-England. Sørøst for byen ligger Sedge moor, det myrlendte område som har gitt navn til det administrative distrikt Sedgemoor. I henhold til folketellingen i 2011 hadde byen en befolkning på 35 886 innbyggere, eller 41 276 om forstedene Wembdon og Hamp inkluderes.
Beskrivelse
Byen var tidligere kjent for sin keramikk, og her lå ved midten av 1900-tallet stasjonen for å ta i mot radiotrafikk fra Sør-Afrika og Canada til Storbritannia. Historisk hadde byen en politisk radikal tendens og var involvert i flere hendelser på den nasjonale arena, og ble forsvart av sin egen festning. Slagmarken for slaget ved Sedgemoor hvor Monmouthopprøret ble endelig knust i 1685 ligger rett ved. Blant de flere religiøse steder er kirken dedikert jomfru Maria. Et hus i Blake Street, i stor grad restaurert, var fødestedet for admiral Robert Blake i 1598, og er nå et museum for admiralen. Byen har sitt eget kunstsenter og er vert for et årlig Bridgwater Guy Fawkes Carnival.
Etymologi
Bridgwater er omtalt i Den angelsaksiske krønike (rundt 800) og den senere Domesday Book (1086) hvor byen har sin opprinnelse som et handelssted ved dens lokalisering ved munningen av den fremste elven i Somerset. Det er antatt at byens opprinnelige navn var Brigg i betydningen «kai/brygge». Det har blitt argumentert at navnet isteden kommer fra angelsaksiske brycg, «gangplanker», eller norrønt bryggja, «brygge», men det har blitt utfordret på etymologiske grunner, skjønt alle forslagene er nær samstemte i betydningen. I Domesday Book er den omtalt som Brugie og Brugia. Etter den normanniske invasjonen i 1066 ble byen gitt til Walter av Douai, derav ble den ulikt kjent som Burgh-Walter, Brugg-Walter og Brigg-Walter, til sist korrumpert til Bridgwater. En alternative forklaring hevder at det ble avledet «Bridge of Walter» (det vil si Walter's Bridge).
Irans senat
Irans senat (persisk : مجلس سنا ) var, ved siden av Nasjonalrådet, en av de to lovgivende forsamlingene i Iran. Ideen var basert på den persiske konstitusjonelle revolusjonen (1905–1911), men ble ikke etablert i praksis før i 1949 under Muhammed Reza Pahlavis regjeringstid. Denne institusjonen var deretter i drift fra etableringstidspunktet til den iranske revolusjonen i 1979, da den ble oppløst.
Verdensrekordhistorikk på 1000 m hurtigløp skøyter damer
Oversikt over utviklingen av verdensrekorder på 1 000 m hurtigløp for damer som er godkjent av International Skating Union:
Irans senat
Senatet hadde totalt 60 seter. Halvparten ble direkte utnevnt av sjahen, femten representerte Teheran, og resten ble valgt fra andre regioner. Senatets viktigste oppgave var å godkjenne resolusjonene til nasjonalforsamlingen.
Senatsvalget i hver valgperiode startet samtidig som nasjonalrådsvalget og avstemningen fant sted på én dag. Senatorer måtte oppfylle visse betingelser; de måtte ha vært blant statsministrene, ministrene, viseguvernørene, guvernørene, pensjonerte hærsjefer, universitetsprofessorer og dommere med minst 15 års erfaring som medlem av nasjonalforsamlingen.
John Downes
John Henry Downes (født 18. oktober 1870, død 1. januar 1943) var en britisk seiler som deltok under OL 1908 i London.
Downes ble olympisk mester med den britiske båten Hera som vant 12-metersklassen i 1908. Det var kun to båter i den største klassen, Hera og Mouchette, begge britiske. Hera vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.
Matthew Helders
Biografi
Helders har blitt beskrevet av pressen som bandets «vennlige og rolige diplomat». Han er også populær blant bandets fanskare, og er verten for bandets humoristiske videodagbøker. Etter at bandets suksess tok av, har han fortsatt beina plantet godt på jorda, og bor fremdeles i fødebyen.
Rolle som trommis
Helders har uttalt at han var en stor hiphop-fan i tenåra, og at han fortsatt er det. Han inspireres av rytmene innenfor denne musikksjangeren, og har ellers utpekt John Bonham og Queens of the Stone Age som inspirasjoner.
Andre prosjekter
Helders har også prøvd seg som klesdesigner. Han designet en jakke, en munkejakke og tre t-skjorter for merket Supreme Being. Et pund for hvert solgte plagg ble donert til Arthur Rank Hospice.
Han har flere ganger opptrådd som DJ på ulike evenmenter, og har remixet en låt på to CD-singler for henholdsvis The Hives og Duran Duran. Det ryktes at han skal tromme på den neste skiva til The Prodigy, og han trommet også for det amerikanske bandet We Are Scientists på noen spillejobber i England våren 2008 etter at det ble kjent at deres egen trommis brøt ut av bandet. I oktober 2008 ga han ut et samlealbum sammen med organisasjonen LateNightTales. Platen inneholder egne favoritter i sjangrene dance, hiphop og rock, og det siste sporet på skiva er en novelle skrevet og lest inn av bandkompis Alex Turner.
I januar 2016 slapp Helders ut en ny singel sammen med The Stooges vokalist, Iggy Pop. Sangen heter «Gardenia», der Helders spiller trommer. De andre medlemmene i denne gruppen er også Queens of the Stone Age frontmann, Josh Homme. I tillegg til multiinstrumentalist i blant annet Queens of the Stone Age og The Dead Weather, Dean Fertita. De startet å spille inn album i januar 2015, i studioet til Josh Homme. Albumet har fått navnet Post Pop Depression. Det skal slippes i løpet av mars 2016.
Krzysztof Lijewski
Krzysztof Lijewski (født 7. juli 1983 i Ostrów Wielkopolski) er en polsk håndballspiller for den polske klubben Vive Targi Kielce.
Arthur Downes
Arthur Drummond Downes (født 23. februar 1883, død 12. september 1956) var en britisk seiler som deltok under OL 1908 i London.
Downes ble olympisk mester med den britiske båten Hera som vant 12 meter-klassen i 1908. Det var kun to båter i den største klassen, Hera og Mouchette, begge britiske. Hera vant de to første seilasene som ble gjennomført på elven Clyde ved Glasgow og ble olympisk mester i 12 meter-klassen.
Fylkesvei 50
Fylkesvei 50 (Fv50) går mellom Fossheim i Aurland og Hol.
Traséen går i Aurland langs Vassbygdevatnet, opp Låvisberget, gjennom tunneler til Heimrebø i Aurlandsdalen som den følger til fylkesgrensen ved Geiterygghytta og følger deretter Sudndalen i Hol.
Historikk
Fra 1931 til 1962 var riksvei 50 betegnelsen på hovedveien mellom Oslo og Kirkenes, denne er i dag europavei 6 og følger over lange strekninger samme trasé.
I forbindelse med kraftutbygging i Aurlandsvassdraget ble det anlagt vei fra Aurland over fjellet til Hol. Veien åpnet i 1974, men var opprinnelig åpen for alminnelig ferdsel bare om sommeren.
Strekningen mellom Strønde og Hol var tidligere skiltet riksvei 288. Veien ble åpnet til Flåm, opprinnelig skiltet riksvei 601, i 1987 og videre til Gudvangen da Gudvangatunnelen åpnet i 1991. Mellom 1991 og 2000 var riksvei 50 den første og eneste fergefrie veiforbindelsen mellom Østlandet og Bergen. I november 2000 åpnet Lærdalstunnelen til Aurland, og riksvei 50 fikk endepunkt på Fossheim i Aurland.
Før 1. januar 2010 var veien riksvei, etter at regionsreformen trådte i kraft har den status som fylkesvei. 2019 ble den tidligere fylkesvei 244 (Sogn og Fjordane) del av veien.
Trafikk
Gjennomsnittlig trafikk i døgnet er på 370 kjøretøy ved Geiteryggtunnelen, av dette er omkring 11 % tungtrafikk. I juli er trafikken omkring 800 i døgnet. Trafikken er 550 ved Vassbygdtunnelen, og 2300 ved Hol.
Låvisberget-Myrland
Skarsfjorden (Nordland)
Fjorden har innløp mellom Sleipnesodden i sør og Åmnøyhamna i nord. Det meste av fjorden ligger på sørsida av Åmnøya. Flere mindre bygder ligger på begge sider av fjorden. Rundt 10 kilometer inn i fjorden ligger Forøya og Esøya. Her deler fjorden seg i to. Den ene delen går nordøstover til innløpet av Bjærangsfjorden. På sørsida av øyene går Arhaugfjorden sørøstover og går etter hvert over i Holandsfjorden, som igjen går over i Nordfjorden.
Fv464 går langs nordsida av fjorden på Åmnøya. Ved Åmnøyhamna lengst vest møter Skarsfjorden Bolgfjorden som går på nordsida av Åmnøya.
Nacanieli Qerewaqa
Nacanieli Qerewaqa (født 4. oktober 1975) er en fijiansk judoka.
Han representerte Fiji under Sommer-OL 2000 i Sydney, der han ble utslått i første runde.
Saint-Ouen (Seine-Saint-Denis)
Saint-Ouen er en kommune i departementet Seine-Saint-Denis i regionen Île-de-France, og er en av de nordlige forstedene til Paris. Kommunen ligger 6,6 km fra sentrum av Paris.
Saint-Ouen grenser mot Paris is sør, Clichy i vest, Asnières-sur-Seine og L'Île-Saint-Denis i nord, og Saint-Denis i øst.
Paris' bruktmarked er i Saint-Ouen, der finner man den største konsentrasjonen av selgere av antikviteter og brukte møbler i verden. Bruktmarkedet (marché aux puces) blir arrangert hver lørdag, søndag og mandag. På grunn hyppigheten, har det i lengre tid bare vært profesjonelle selgere, som leier sine plasser med en minstetid på tre år.
Conceição do Mato Dentro
Conceição do Mato Dentro er en kommune i delstaten Minas Gerais i sørøstregionen av Brasil.
Saint-Ouen (Seine-Saint-Denis)
Historie
1. januar 1860 ble byen Paris utvidet ved at den overtok nabokommuner. Ved den anledningen ble en del av Saint-Ouen slått sammen med Paris. På samme tid ble kommunen La Chapelle-Saint-Denis oppløst og delt mellom Paris, Saint-Ouen, Saint-Denis, og Aubervilliers. Saint-Ouen fikk en liten del av arealet fra La Chapelle-Saint-Denis. Kommunen Montmartre ble også oppløst, og Paris overtok mesteparten av Montmartre, men Saint-Ouen fikk en liten del av den nordlige delen av kommunen.
Låt oss hjälpas åt
Låt oss hjälpas åt er et musikkalbum med Ray Adams, utgitt i 1986.
Filipa Cavalleri
Filipa Lopes Celestino Soares Cavalleri (født 6. desember 1973) er en portugisisk tidligere judoka. Hun representerte landet sitt under Sommer-OL 1996, der hun blant annet var flaggbærer for sin nasjon under åpningsseremonien.
István Barta
István Barta (født 13. august 1895, død 16. februar 1948 i Budapest) var en ungarsk vannpolospiller som deltok i flere olympiske leker, 1924 i Paris, 1928 i Amsterdam og 1932 i Los Angeles. Barta ble olympisk mester i vannpolo under OL 1932 i Los Angeles. Han var målvakt på det ungarske laget som vant vannpoloturneringen. Det var fem nasjoner som stilte lag, men det brasilianske laget ble diskvalifisert. Ungarn vant alle sine tre kamper, 6–2 over Tyskland, 7–0 over USA og hele 17–0 mot Japan. De andre spillerne på det ungarske laget var György Bródy, Sándor Ivády, Márton Homonnay, Olivér Halassy, József Vértesy, János Németh, Alajos Keserű, Miklós Sárkány, Ferenc Keserű. Barta spilte en kamp for Ungarn.
Fire år tidligere, under OL 1928 i Amsterdam spilte han på ungarske laget som kom på andreplass i vannpolo bak Tyskland. Barta spilte alle fire kampene som målvakt.
Bobigny
Bobigny er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 9,1 km fra sentrum av Paris. Bobigny er préfecture (administrasjonssenter) i Seine-Saint-Denis, samt hovedsete i Arrondissementet Bobigny. Bobigny var bare den 12. største kommunen i Seine-Saint-Denis (1999).
Gallere og romere
De eldste spor av menneskelig aktivitet omkring Bobigny er funnet av et skår av en gallisk keramikkvase fra det 3. århundre f.Kr. Skåret er en del av historien om en av de største galliske begravelsesplasser i Europa. Man kjenner ikke ytterligere til området før 200-tallet e.Kr., da den gallo-romerske adelsmann Balbinius bosetter seg her. Etter ham får området sitt første kjente navn Balbiniacum. Dette finner man skriftlige vidnesbyrd om fra det 6. eller 7. århundre, da et testamente etter en adelig dame viderefører området til hennes sønn. På 1100-tallet var stedet vokst til et par hundre innbyggere og man finner en motte, en kirke og et par andre mindre hus. Frem til den franske revolusjon er det føydalherrer av slekten de Bobigny som sammen med kirken sitter på makten i området.
Revolusjonen
I 1787 ble sognet Bobigny gjort til en kommune. Og selv om føydalherren Philippe-Guillaume Jacquier de Viels-Maisons og presten ikke helt mistet makten, måtte de nå dele den med et kommunalråd på tolv andre, hvorav syv var arbeidere, to vinhandlere og en murer. I 1790 ble Louis-Robert Malice den første borgermester i byen, som på dette tidspunkt hadde ca 200 innbyggere, primært kornbønder. Den 21. september 1792 ble monarkiet opphevet og i 1793 ble den katolske kirke fratatt sin makt i landet.
Napoleon
Under Napoleonskrigene ble Bobigny i 1814 besatt av engelske, russiske, prøyssiske og østerrikske tropper som hadde forfulgt Napoleons slagne hær fra Moskva i 1812 til Paris' porter. Denne første besettelse ser ikke ut til å ha påvirket innbyggerne i nevneverdig grad. Dette i motsetning til den neste besettelse, etter Napoleons nederlag i slaget ved Waterloo, da okkupantene gikk noe hardere frem.
Krigen i 1870-71 og ny tilflytting
Bobigny ble hærsatt tredje gang under den fransk-prøyssiske krig (1870-71), først av franske styrker, idet man bestemte at Bobigny skulle utgjøre en første forsvarslinje for forsvaret av Paris. I den forbindelse ødela man husene i byen. Så kom de seierrike prøyssere, som brente eller sprengte gjenværende hus. Et hull i kirketaket gjør at det bokstavelig talt regner på presten.
De siste årtier av 1800-tallet så en markant stigning i innbyggertallet i kommunen, da et stort antall gartnere fra Paris slo seg ned i området. Grunnen var at disse gartnere flyttet ut fra de mer og mer bebygde kommuner tettere på Paris, således kom de første gartnere til Bobigny i 1856 fra Noisy-le-Sec. I 1896 kunne man konstatere at 70% av kommunens befolkning var født utenfor denne.
Utvikling av infrastrukturen
Ellers var 1800-tallet og begynnelsen av 1900-tallet mest preget av de store infrastrukturprosjektene i Paris og omegn. I 1816 avsluttet man første fase av konstruksjonen av en av de tre kanaler som Napoleon Bonaparte hadde iverksatt for å bringe vann til Paris (canal de l’Ourcq, canal Saint-Martin og canal Saint-Denis). Under arbeidet med canal de l’Ourcq opplevde man at kjellere i byen ble oversvømmet. Arbeidet pågikk til 1822.
Mellom 1845 og 1854 anla jernbaneselskapet Compagnie des Chemins de Fer de l'Est en toglinje langs kanalen litt sør for byen. I 1880 kom nok en toglinje til. I 1875 økte togtrafikken som hittil hadde fokusert på transporten fra ytterkommunene inn mot Paris, til også å omfatte en toglinje som forbandt disse omegnskommuner med hverandre. Prosjektet det store belte fikk en seksjon som gikk gjennom Bobigny.